section_heading: Karijera
paragraph_text: U redovima CSKA je proveo 5 sezona, a najveće postignuće mu je bilo osvajanje Eurolige 2005./2006., kada je predvodio svoju momčad do naslova prvaka, a on je izabran za MVP Final Foura i na kraju izabran u najbolju petorku prvenstva. 2007. izabran je za MVP regularnog dijela prvenstva, a predvodio je svoju momčad do finala Eurolige, u kojem je CSKA izgubio od Panathinaikosa 93:91. U finalu je postigao 23 poena i "podijelio" 8 asistencija. Papaloukas je isto bio ključ momčadi CSKA koja je osvojila naslov Eurolige 2007./08.